देशभक्ति का गीत (राष्ट्रगान उत्तर कोरिया)
ऍगुक्का (कोरियाई: "देशभक्ति का गीत") उत्तर कोरिया का राष्ट्रगान है। अपनी स्थापना से पूर्व दोनो कोरियाओं का राष्ट्रगान एक ही था, लेकिन उत्तर कोरिया ने १९४७ में वर्तमान गान को चुना। गान के बोल पाक से-यं ने लिखे और संगीतकार किम वन-ग्युन थे। उत्तर कोरिया के नागरिक इस गीत के पहले वाक्यांश "आछीमून पिन्नारा" (अर्थात - प्रातःकालीन सूर्य की किरणें) से प्रसिद्ध है।
मंगोलिया का राष्ट्रगान
२०वीं सदी में मंगोलिया के कई राष्ट्रगान रहे थे। पहला राष्ट्रगान १९२४-१९५० काल में जारी था और उसे 'मंगोलियाई इंतरनास्योनाल' के नाम से भी जाना जाता है। इसके बोल सोनोमबलशिर्यिन बुजन्नेमेच ने लिखे थे और धुन मग्सरशौय्न दुर्गरशौ की बनाई हुई थी। इसके बाद दूसरा राष्ट्रगान १९५०-१९६२ काल में और तीसरा १९६१-१९९१ काल में मान्य रहा। १९९१ में १९५० वाला तराना फिर से प्रयोग होने लगा लेकिन उसमें लेनिन, स्टालिन, सुएख़बातर और चोइबल्सन की बढ़ाई करने वाले बोल हटा दिए गए। ६ जुलाई २००६ में मंगोलियाई संसद ने राष्ट्रगान को संशोधित करके उसमें चंगेज़ ख़ान की स्मृति वाले शब्द डलवा दिए।